Pi lunyodo 

Nen, litino aye ginaleya pa Rwot, ki nyig ma i ic aye mot mere. Jabuli 127:3 

Nat ma kwero odoone nono dag wode, ento nat ma maro pwode con. Carolok 13:24 
| Iworo Rwot tye ki tekcwiny matek, ki litinone gibibedo ki kabedo me gwokke. 
Carolok 14:26 

Pwony latinni ma nongo tye ki gen, dok pe iwek cwinyi owek kokone. Carolok 19:18 
Mingo tweyo i cwiny latin; ento odoo me pwonye biryemo woko cen ki bote. 
Carolok 22:15 

Pe ijuk latin pwony, pien ka igoye ki odoo, en pe bito. Ibipwode ki odoo, ci ibilaro 
kwone ki i Geena. Carolok 23:13-14 

Odoo ki juko dano miyo ryeko, ento latin ma giweko kene kelo lewic i kom minne. 
Carolok 29:15 

Pwony wodi, ci en bimini yweyo; ada, en bimiyo cwinyi bedo yom. Carolok 29:17 

Ci litinoni ducu gibipwonyogi ki bot Rwot; ci kuc pa litinoni bibedo madit. Icaya 54:13 


Ngat ma maro wode miyo en winyo yat ni kare ki kare, wek en obed ki yomcwiny i 
kome i agiki ne. Nat ma pwodo wode bibedo ki yomcwiny i kome, dok bibedo ki 
yomcwiny i kin lureme. Nat ma pwonyo wode cwero cwiny lakworre, ki i nyim lureme 
cwinye bibedo yom pire. Kadi bed wonne oto woko, en bedo calo pe oto, pien don 
oweko nat acel ma rom kwede. | kare ma en tye kwo, en onene ci obedo ki 
yomcwiny i kome, ka oto, cwinye pe obedo yom. En oweko lacul kwor i kom lukworre, 
ki nat ma biculo kwor me kica bot lureme. Nat ma timo gin marac i kom wode 
bitweyo burre woko; ci cwinye bitur pi koko ducu. Aguragura ma pe kituro doko tek, 
ki latin ma giweko en kene bedo ki cwiny me gero. Kok latinni, ci en bimiyo ibedo ki 
lworo: tuko kwede, ci en bimiyo ibedo ki par. Pe ibed ka nyero kwede, wek pe ¡bed ki 
cwer cwiny kacel kwede, dok bene pe ikayo lak i agikkine. Pe imiye bedo agonya i 
kare ma en pud tidi, dok pe ibed ka niyo wange i kom minone. Ryebbe piny i nute ma 
pud tidi, dok igoye ki nete ma pud latin, wek pe odok lawac, pe obed ka kwero winyo 
dogi, ci kelo cwercwiny i cwinyi.” Pwony wodi, imiye matek, wek tim me carone-ni pe 
omiyi bal. Latitlok 30:1-13 


Pi lutino 


Wor woru ki meni, wek ibed pi kare malac i lobo ma Rwot Lubanani bimiyo boti. 

Nia 20:12 

Woda, pe ikwer pwony pa Rwot; pe ibed ki par i kom pwonye: Pien Rwot maro ngat 
ma en maro, en pwonyo; calo won latin ma cwinye maro. Carolok 3:11-12 

Carolok pa Solomon. Latin ma ryek yomo cwiny wonne, ento latin ma lamin miyo 
minne cwero cwinye. Carolok 10:1 

Winy lok pa woru ma onywali, pe ican meni ka don oti woko. Carolok 23:22 

Wun litino, wuwiny lunyodowu i Rwot, pien meno aye ber. Wor woru ki meni; en aye 
cik mukwono ma tye ki cikke; wek ibed maber, dok ibed kwo pi kare malac i wi lobo. 
Jo Epeco 6:1-3 

Woro woru ki cwinyi ducu, pe wi owil i kom cwer cwiny pa meni. Po ni ginywali ki bot 
gi; dok in ibiculogi ninnin pi gin ma gutimo piri?” Latitlok 7:27-28 


Wuwiny lokka wonwu, wun litino, dok wutim kit meno, wek wubed ki kuc. Pien Rwot 
omiyo deyo bot wego i kom litinone, dok omiyo twero bot mego i kom litinone. Nat 
ma woro wonne timo gin lakwany bal, ki ngat ma woro minne rom ki ngat ma kano 
lonyo. Nat ma woro wonne bibedo ki yomcwiny pi litinone kikome; ka en lego legane, 
ci gibiwinyo legane. Nat ma woro wonne bibedo ki kare malac; ki ngat ma winyo 
Rwot bibedo gin ma kweyo cwiny minne. Nat ma Iworo Rwot biworo wonne, dok 
bitiyo bot lunyodone macalo gitiyo bot luditone. Wor woru ki meni i lok ki i tic, wek 
gum opoti ki botgi. Pien gum pa wego aye moko odi pa litino bedo matek; ento cen 
pa min ot turo guti me ot woko. Pe ¡bed ki wakke pi lewic ma woru omiyo; pien lewic 
pa woru pe obedo deyo boti. Pien deyo pa dano a ki i deyo pa wonne; ki mego ma 
pe giwore, en aye gin ma lewic bot litinone. Woda, kony woru i kare me mwakane, 
pe ibed ka cwero cwinye pi kare me kwone ducu. Ka tamme don okwe woko, di 
cwinyi i kome; dok pe ikwero en ka itye ki tekoni ducu. Pien kony pa woru pe gibiwil 
iye, ento gibimedo i kabedo me bal me gero in. | nino me can ma itye iye gibipo pire; 
bal ni bene obi Iweny woko, calo pee ma lyel i kare ma piny lyet. Nat ma bwoto 
wonne rom ki layet Lubana; ki ngat ma okelo akemo i kom minne, en aye kiceno: pa 
Lubanga. Latitlok 3:1-16 


Ka wamiyo tira bot lutinowa, ci gibikok i kare-ni ento gibibedo ki yomcwiny | anyim. 
Ka pe wamiyo tira bot lutinowa, ci gibibedo ki yomcwiny i kare-ni ento gibikok i 
anyim. 


Lutino gubedo anyim pa lobo wa. Ento ka gibidongo labongo pwod, ci anyim pa 
lobowa bibedo nining? 


Kit maraco ducu pa dano madit obedo kit ma pe kiyubo nyo kipwonyo en ¡ kare ma 
en pud tidi. Myero wapwony lutino ma lworo, maro, ki winyo Lubanga. 


Akwanyo dul lobo ma kwo 

ki ki yubu ne mot mot nino ki nino 
Adok cen ikare ma mwaka okato 
En obedo lacoo ma aneno 

En pud tye ki kit macon ni 

Ki onwongo atwero loko en matwal 


